stanford-oval/wikipedia huggingface dataset:
Ack Värmeland, du sköna

Ack Värmeland, du sköna, tunnetaan myös nimillä Värmlandssången ja Värmlandsvisan, on kansansävelmään perustuva ruotsalainen laulu vuodelta 1822. Sanat siihen ovat kirjoittaneet Anders Fryxell ja Fredrik August Dahlgren. Se kirjoitettiin alun perin laulunäytelmään Wermlandsflickan (1822) mutta lainattiin sittemmin Dahlgrenin näytelmäkappaleeseen Värmlänningarna (1846).
Suomenkieliset sanat nimellä ”Kaunis kotimaani” on tehnyt Johan Vikstedt. Sen on levyttänyt mm. Mauno Kuusisto vuonna 1959. Sävelmällä on laulettu myös Zachris Topeliuksen kirjoittama ja Paavo Cajanderin suomentama ”Hankoniemen silmä”, jonka Tapio Rautavaara levytti samoin vuonna 1959.
Laulu on Ruotsissa Värmlannin maakuntalaulu.
Ackermann

Ackermann on muun muassa seuraavien henkilöiden sukunimi:
Josef Ackermann (s. 1948), sveitsiläinen yritysjohtaja ja taloustieteen tohtori, Deutsche Bankin ent. pääjohtaja
Max Ackermann (1887–1975), saksalainen taidemaalari
Otto Ackermann (1909–1960), romanialais-sveitsiläinen kapellimestari
Otto Ackermann (1872–1953), saksalainen taidemaalari
Pascal Ackermann (s. 1994), saksalainen maantiepyöräilijä
Ronny Ackermann (s. 1977), saksalainen yhdistetyn urheilija
Rosemarie Ackermann (s. 1952), Itä-Saksaa edustanut korkeushyppääjä
Rudolph Ackermann (1764–1834), saksalais-englantilainen insinööri, jonka mukaan on nimetty Ackermannin ohjausjärjestelmä ja siihen liittyvä Ackermann-ehto
Stephan Ackermann (s. 1963), saksalainen katolinen piispa
Wilhelm Ackermann (1896–1962), saksalainen matemaatikko, jonka mukaan on nimetty Ackermannin funktio.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Acius

Pyhä Acius eli 300-luvulla. Hän oli katolinen diakoni, mahdollisesti opiskeli papiksi. Hänet vangittiin keisari Diocletianuksen vainojen aikana lähellä Ranskan Amiensia, jossa häntä kunnioitetaan. Hän on katolisen kirkon pyhimys ja hänen muistopäivänsä on 1. toukokuuta.
Wilhelm Wirtinger

Wilhelm Wirtinger
Wilhelm Wirtinger (15. heinäkuuta 1865 – 15. tammikuuta 1945) oli itävaltalainen matemaatikko.
Wirtinger syntyi Ybbsin pikkukaupungissa, Itävallassa. Hän opiskeli Wienin yliopistossa, jossa hän vastaanotti tohtorinarvonsa 1887. Wirtinger sai suuria vaikutteita Felix Kleiniltä, jonka kanssa hän opiskeli Berliinin yliopistossa ja Göttingenin yliopistossa.
Wirtinger työskenteli matematiikan monilla alueilla. Hänen ensimmäinen merkittävä työnsä käsitteli theta-funktioita (vuonna 1896). Wirtinger myös kirjoitti tutkielmissaan funktioteoriasta, geometriasta, algebrasta, lukuteoriasta ja Lien ryhmästa. Hän auttoi Kurt Reidemeisteriä solmuteorian kanssa näyttäen 1905 kuinka solmuryhmä lasketaan
Vuonna 1907 Royal Society palkitsi Wirtingerin Sylvester-mitalilla hänen ansioistaan funktioiden yleisen teorian kehittämisessä.
Wirtinger oli yksi Encyclopédie des sciences mathématiques pures et appliquées toimittajista vuosina 1913–1916. Hänen oppilaitaan olivat Wilhelm Blaschke, Leopold Vietoris, Erwin Schrödinger, ja Kurt Gödel.
Viron kuntauudistus 2017

Viron maakunnat (mustat rajat) ja kunnat (valkoiset rajat) vuoden 2017 kuntauudistuksen jälkeen.
Virossa toteutettiin vuonna 2017 hallintouudistus, jossa Viron kuntien määrää vähennettiin. Uudistukseen liittyy maakuntahallinnon purkaminen.
Lainsäädäntö

Laki hallintouudistuksesta hyväksyttiin riigikogussa kesäkuussa 2016. Lain mukaan kuntien minimikoko Virossa on 5 000 asukasta. Sääntöön on poikkeuksia.
Kuntamuutokset

Muutoksessa Viron kuntien määrä väheni 134:llä 213:sta 79:ään. Pienten, alle 5 000 asukkaan kuntien määrä väheni 152:lla 169:stä 17:ään yhdistämällä pikkukuntia. Näin ollen isompien, yli 5 000 asukkaan kuntien määrä kasvoi 18:lla.
Muutos koski erityisesti harvaan asuttuja maakuntia maan länsi-, itä- ja eteläosissa; ei niinkään pohjoisosaa: esimerkiksi Harjumaan 23 kunnasta 13 säilyi entisellään ja Hiidenmaan kunnat yhdistettiin yhdeksi.
Maakunnat

Muutoksen osana maakuntahallinto puretaan vuoden 2018 aikana.
Ystävyyskuntaongelma

Suomen ja Viron kunnilla on ollut 1990-luvulla aloitettuja ystävyyskuntasuhteita yli 250. Molemmissa maissa tapahtuneiden merkittävien kuntamuutosten takia osapuolet joutuvat pohtimaan suhteiden tulevaisuutta uudelta pohjalta.
Aiheesta muualla

Haldusreform (Hallintouudistuksen verkkosivut) Rahandusministeerium. (viroksi)
Haldusreformi seadus, Vastu võetud 07.06.2016 (Riigikogun päätös hallintouudistuksesta)  7.6.2016. Riigikantselei. (viroksi)
Pekka Linnainen: Alkeisopas kielimutkiin Viron kuntasuhteissa Estofennia.  25.7.2018.
Wilhelm Wöste

Wilhelm Wöste (3. lokakuuta 1911 Löningen – 15. syyskuuta 1993) oli saksalainen roomalaiskatolinen piispa. Hänet vihittiin papiksi Münsterin hiippakuntaan 19. joulukuuta 1936 ja nimitettiin sen vihkipiispaksi sekä Thignican titulaaripiispaksi 6. marraskuuta 1976. Piispaksi vihkiminen seurasi 9. tammikuuta 1977. Pääkonsekraattorina toimi Heinrich Tenhumberg, jota avustivat Laurenz Böggering ja Max Georg von Twickel.
Wöste jäi eläkkeelle 20. joulukuuta 1986.
Yūko Nakazawa

Yūko Nakazawa (jap. 中澤裕子 Nakazawa Yūko, s. 19. kesäkuuta 1973 Fukuchiyama, Japani) on japanilainen laulaja ja näyttelijä. Hän on Morning Musumen entinen jäsen ja vanhin jäsen Hello! Projectissa, johon hän liittyi vuonna 1997. Hän erosi Morning Musumesta vuonna 2001 ja oli yhtyeen ensimmäinen jäsen, joka aloitti soolouran. Tällä hetkellä Yūko on Hello! Projectin solisti.
Hän on näytellyt päiväsarjoissa, kuten sarjoissa Beauty 7 ja Gokusen. Hän oli myös juontaja japanilaisessa televisio-ohjelmassa Hello! Morning, kunnes Kei Yasuda otti hänen paikkansa valmistumisensa jälkeen.
Hello! Projectin ryhmät

Morning Musume (1997–2001)
Hello! Project shirogumi (2005)
Shuffle-unitit :
2000: Akagumi 4
2004: H.P. All Stars
2005: Puripuri Pink
Julkaisut > Singlet

| # | Nimi | Julkaisupäivä | 1:n viikon myynti | Koko myynti |
| --- | --- | --- | --- | --- |
| 1 | カラスの女房 (Karasu no nyōbō) | 05.08.1998 | 21,200 | 74,700 |
| 2 | お台場ムーンライトセレナーデ (Odaiba Moonlight Serenade, Gen Takayama)n kanssa | 02.12.1998 | 10,810 | 18,340 |
| 3 | 純情行進曲 (Junjō kōshinkyoku) | 09.06.1999 | 10,630 | 26,820 |
| 4 | 上海の風 (Shanghai no kaze) | 12.07.2000 | 25,120 | 52,560 |
| 5 | 悔し涙ぽろり (Kuyashi namida porori) | 15.02.2001 | 31,800 | 72,930 |
| 6 | 二人暮し (Futarigurashi) | 01.08.2001 | 29,090 | 39,720 |
| 7 | 東京美人 (Tōkyō bijin) | 28.08.2002 | 13,560 | 16,860 |
| 8 | Get Along With You | 21.05.2003 | 7,061 | 9,379 |
| 9 | 元気のない日の子守唄／長良川の晴れ (Genki no nai hi no komoriuta / Nagaragawa no hare) | 11.02.2004 | 4,375 | 5,352 |
| 10 | Do My Best | 26.05.2004 | 5,156 | 7,011 |
Julkaisut > Albumit

第一章 (Dai 1-shō) 12.12.1998)
第二章～強がり～ (Dai 2-shō – Tsuyogari, 22.07.2004)
Julkaisut > DVD:t

[27.11.2002] 中澤裕子シングルMクリップス①　(Nakazawa Yūko single M clips 1)
[22.1.2003] 紳士はミニがお好き！at studio DREAM MAKER (Shinshi wa mini ga o-suki! at studio DREAM MAKER)
[10.10.2007] TYPE-Y 2007 BIRTHDAY LIVE
Näyttelijäntyöt > Elokuvat

Minimoni The Movie okashina daibōken! (Ääni, 2003)
Tetsujin 28-gō (2005)
Näyttelijäntyöt > TV-Draamat

[2001] Beauty 7
[2002] Ginza no koi
[2002] Gokusen
[2004] Home Maker
[2004] Kochira hon Ikegami-sho (3)
Kuvakirjat

Feather
[11.2002] Watashi ga omou, konna onna (私が思う、こんな女)
Acipenser

| Acipenser |
| --- | --- |
 Atlantinsampi (Acipenser oxyrinchus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Osaluokka::  Rustokiillesuomuiset Chondrostei
Lahko::  Sampikalat Acipenseriformes
Heimo::  Sammet Acipenseridae
Alaheimo::  Acipenserinae
Suku::  Acipenser  Linnaeus, 1758
Lajit
 Siperiansampi (Acipenser baerii)  Lyhytkuonosampi (Acipenser brevirostrum)  Idänsampi (Acipenser dabryanus)  Järvisampi (Acipenser fulvescens)  Venäjänsampi (Acipenser gueldenstaedtii)  Vihersampi (Acipenser medirostris)  Mikadosampi (Acipenser mikadoi)  Välimerensampi (Acipenser naccarii)  Harmaasampi (Acipenser nudiventris)  Atlantinsampi (Acipenser oxyrinchus)  Persiansampi (Acipenser persicus)  Sterletti (Acipenser ruthenus)  Amurinsampi (Acipenser schrenckii)  Kiinansampi (Acipenser sinensis)  Tähtisampi (Acipenser stellatus)  Euroopansampi (Acipenser sturio)  Valkosampi (Acipenser transmontanus) 
Katso myös
   Acipenser Wikispeciesissä   Acipenser Commonsissa 
Infobox OKNimi-testi OK: 
Acipenser on sampien heimoon (Acipenseridae) kuuluva kalasuku, yksi heimon neljästä nykyisestä suvusta. Siihen kuuluu 17 lajia, joita tavataan Euroopassa, Aasiassa ja Pohjois-Amerikassa.
Zhengzhou

| Zhengzhou 郑州 |
| --- | --- |
 Zhengzhoun keskusta
 Zhengzhou
 Koordinaatit: 34.7486°N, 113.6193°E 
Valtio:   Kiina
Maakunta:  Henan
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  7 507 km²
Väkiluku (2010):  8 627 089
 – Väestötiheys:  1 149 as./km²
Aikavyöhyke:  UTC+8
Postinumero:  450000
Suuntanumero(t):  +86 (0)371
 
 www.zhengzhou.gov.cn 
Infobox OKVirheellinen NIMI-arvo: 
Zhengzhou (yksink.: 郑州; perint.: 鄭州; pinyin: Zhèngzhōu) on Henanin maakunnan pääkaupunki Kiinan keskiosissa. Se sijaitsee 20 kilometriä Keltaisestajoen nykyuomasta etelään. Zhengzhou on 8,627 miljoonalla asukkaallaan Henanin maakunnan kolmanneksi väkirikkain kaupunki. Kaupungin pinta-ala on 7 507 neliökilometriä.
Maantiede > Sijainti ja ilmasto

Zhengzhou sijaitsee Keltaisenjoen etelärannalla, Henanin maakunnassa, Kiinan keskiosissa.
Zhengzhoun ilmasto on lämmin ja mantereinen, ja sen keskilämpötila on 14,3 astetta. Heinäkuun keskilämpötila on noin 27,3 astetta ja tammikuun noin -0,2 astetta. Vuotuinen sademäärä on 632 millimetriä, ja suurin osa sateista tulee kesällä. Talvisin sataa vain vähän.
Maantiede > Kaupunkikuva

Zhengzhoun keskusta on moderni, ja se on rakennettu lähes kokonaan uudelleen Japania vastaan käytyjen sotien jälkeen. Keskustan ytimessä on Erqi-muistotorni. Tornilta lähtevät tiet ovat moderneja, leveitä bulevardeja, joita kaupat reunustavat. Pienemmät kadut ovat kuitenkin keskustassakin edelleen kapeita ja mutaisia. Kaupungin monet vanhemmat muistomerkit ovat jääneet heitteille modernien rakennusten lomassa, ja jopa vanha Mao Zedongin patsas on kaadettu keskustasta. Zhengzhou on yksi harvoista kiinalaiskaupungeista, jotka ovat näin tehneet.
Maantiede > Piirikuntatason aluejako

Piirikuntatasolla kaupunki jakautuu seuraavasti (2010):
| --- | --- |
 Kaupunkipiirit (6) Erqi (二七区), 712 646 as.  Guanchengin hui-kiinalaisten piiri (管城回族区), 645 932 as.  Huiji (惠济区), 269 579 as.  Jinshui (金水区), 1 588 716 as.  Shangjie (上街区), 131 549 as.  Zhongyuan (中原区), 905 491 as. :  Piirikuntatason kaupungit (5) Dengfeng (登封市), 668 637 as.  Gongyi (巩义市), 807 911 as.  Xingyang (荥阳市), 613 804 as.  Xinmi (新密市), 797 256 as.  Xinzheng (新郑市), 758 128 as. Piirikunnat (1) Zhongmou (中牟县), 727 440 as.
Historia

Arkeologiset löydökset kertovat Zhengzhoussa olleen asutusta jo neoliittisellä kaudella ja kaupungin kukoistaneen Shang-dynastia aikana 1500 eaa. eteenpäin. Kaupunkialueen ulkopuolelta on löytynyt suuria julkisia rakennuksia ja pienempiä asuinrakennuksia, ja paikkaa pidetään Shang-dynastian pääkaupunkina Aona. Shang-dynastia vaihtoi jatkuvasti pääkaupunkiaan, ja se jätti Aon luultasvati noin 1300 eaa. Paikka pysyi kuitenkin asuttuna, ja sieltä on löytynyt myös Zhou-dynastian aikaisia hautoja.
Perimätiedon mukaan Zhengzhousta tehtiin läntisen Zhou-dynastian aikana Guanin perheen läänitysalue. Kaupungin nimenä olikin tuolloin Guancheng. Nykyisen nimensä se sai 605. Zhengzhoun kukoistuskausi oli Sui-, Tang- ja Song-dynastian alkuvaiheen aikana. Se oli uuden Bianin kanavan päätepiste, ja sieltä oli yhteys Keltaiseenjoen kautta luoteeseen. Heyinin alueella kaupungissa oli suuria viljavarastoja, johon tuotiin tavaraa Luoyangista ja Xi’anista ja josta kuljetettiin sitä eteenpäin pohjoisen rajaseutujen armeijalle. Song-dynastian aikana Kaifeng vei Zhengzhoulta sen aseman.
Zhengzhousta tuli 1900-luvun alussa merkittävä rautateiden risteyskohta ja paikallinen maaviljelystuotteiden keskus. Kaupungista lähti 1923 liikkeelle laaja lakko, joka levisi rautateitä ennen kuin se onnistuttiin tukahduttamaan. Lakon muistoksi keskustassa on 17-kerroksinen Erqi Memorial Tower. Kiinan–Japanin sodan aikana 1938 pakenevat kiinalaiset räjäyttivät Keltaisenjoen padon 32 kilometriä kaupungin koillispuolelta, minkä takia laajoja alueita joutui tulvaveden alle, ja siirsivät paikallisia tehtaita länteen. Kun Kiinan kansantasavalta perustettiin 1949, Zhengzhoussa ei ollut juuri lainkaan teollisuutta. Se oli kuitenkin taloudellinen ja hallinnollinen keskus. Siitä kehitettiin kuitenkin teollisuuskaupunki, sillä se sijaitsi tiheästä asutulla vilja-alueella.
Talous

Zhengzhou on teollisuuskaupunki; teollisuustuotannosta mainittakoon esimerkiksi Yutong, joka on Kiinan suurin ja yksi Aasian suurimmista linja-autojen valmistajista. Kaupunki on myös merkittävä keskisen Kiinan rahoituksen ja kaupan keskus; siellä järjestetään yli 100 kaupallista messua vuosittain.  
Zhengzhoussa ja sen lähiympäristössä on laajat hiili- ja mineraaliesiintymät.
Zhengzhoun nähtävyyksiin kuuluvat muun muassa Unescon maailmanperintölistalla olevat Denfengin Taivaan ja maan keskuksen historialliset kohteet (sisältäen esimerkiksi kungfun syntypaikan Shaolinin temppelin), Helmikuun 7. päivän muistotorni, Konfutsen temppeli, Henanin museo ja Zhengzhoun eläintarha.
Talous > Liikenne

Zhengzhou on Kiinan rautatieliikenteen tärkeä suurnopeusjunaverkoston solmupiste. Peking–Kanton, Lanzhou–Lianyungang ja Xi’an–Shanghai -radat risteävät siellä.  Kaupunki on myös yksi Kiinan rautateiden alueellisten rautatieyhtiöiden kotikaupungeista. Kaupungin vieritse kulkee G220 -moottoritie. Zhengzhoun metroa rakennetaan ja sen ensimmäisiä osuuksia on otettu käyttöön. Zhengzhou Xinzhengin kansainvälinen lentoasema avattiin vuonna 1997. Kaupungin bussimetro avattiin vuonna 2009 ja sen reitti on 30 kilometriä.
Kaupunkinäkymää.
Helmikuun 7. päivän muistotorni.
Shaolin (temppeli).
Henanin maakuntamuseo Jinshuin piirissä.
Kiinan ensimmäiset hallitsijat Yan ja Huang, 106 metriä korkea jättipatsas (yksi maailman 10 korkeimmasta patsaasta).
Zhengzhoun raitatieasema.
Zhengzhoun itäinen rautatieasema
Zhengzhou Xinzhengin kansainvälisen lentoaseman edustaa.
Rakenteilla olevan metroverkon karttaa alkuvuonna 2015, jolloin, linja 1 oli jo käytössä.
Ystävyyskaupungit

Jinju, Etelä Korea
Saitama, Japani
Richmon, Yhdysvallat
Samara, Venäjä
Schwerin, Saksa
Šumen, Bulgaria
Cluj-Napoca, Romania
Irbid, Jordania
Joinville, Brasilia
Mariental, Namibia
Merkittäviä henkilöitä

Bai Juyi (772–846), Tang-dynastian runoilija
Deng Yaping (1973–), nelinkertainen pöytätenniksen olympiavoittaja
Du Fu (712–770), Tang-dynastian runoilija
Wei Wei (1920–2008), kirjailija
Aiheesta muualla

Kuvia tai muita tiedostoja aiheesta Zhengzhou Wikimedia Commonsissa
Zhengzhou City Information (erityisesti talouspainotus) (englanniksi) (chinaknowledge.com)
Adam Gilljam

| Henkilötiedot |
| --- | --- | --- | --- |
Koko nimi: Adam Gilljam
Syntymäaika: 8. heinäkuuta 1990 (ikä 34)
Syntymäpaikka: ,  Ruotsi
Pelipaikka: Keskikenttä
Pituus: 186 cm
Paino: 76 kg
Seura
Seura:  Hammarby IF
Junioriseurat
: Broberg/Söderhamn
Seurat
| Vuodet | Seura | O | (M) |
| 2006-2012 |  Broberg/Söderhamn | - | (0) |
| 2012– |  Hammarby IF | - | (0) |
Maajoukkue
| 2008– |  Ruotsi |  | () |
 Seurajoukkueuran tilastot kattavat vain kansalliset sarjat, päivitetty 12.12.2014.  Maajoukkueuran tilastot päivitetty 12.12.2014.
Adam Gilljam (s. 8. heinäkuuta 1990) on ruotsalainen jääpalloilija. Hän edustaa Ruotsin Elitserienissä pelaavaa Hammarby IF:ää.
Gilljam nousi kasvattajaseurassaan Broberg/Söderhamn:issa edustusmiehistöön jo 15-vuotiaana kaudella 2005-2006. Kaudella 2008-2009 hänet nimettiin vuoden junioripelaajaksi Ruotsissa. Brobergissa pelatessaan hän ei pässyt kertaakaan loppuotteluun. Siirryttyään syksyllä 2012 tukholmalaiseen Hammarby IF:ään mestaruus tuli heti ensimmäisenä kautena keväällä 2013. Lisäksi hänen roolinsa loppuottelussa oli keskeinen, sillä hän teki aivan ottelun alussa Hammarbyn kaksi ensimmäistä maalia.  Hänelle kausi 2012-2013 olikin läpimurtovuosi. Hänet arvioitiin ensimmäisen Hammarby-kauden perusteella Ruotsin Elitserienin pelaajaparhaimmistoon.
Gilljam on pelannut yhdet MM-kisat keväällä 2014. Niissä Ruotsi saavutti hopeaa.
Saavutukset

Maajoukkueessa
MM-hopea: 2014
Seurajoukkueissa
Ruotsin mestari: 2013
Henkilökohtaisesti
Vuoden junioripelaaja Ruotsissa kaudella 2008-2009
Agbovillen roomalaiskatolinen hiippakunta

| Agbovillen roomalaiskatolinen arkkihiippakunta |
| --- | --- |
Kirkkokunta:  Katolinen kirkko
Seurakuntia:  39
Jäseniä:  584 642 eli 58,5% alueen väkiluvusta (2015)
Perustettu:  14. lokakuuta 2006
Erotettiin:  Yopougonin hiippakunnasta
Piispa:  Alexis Touably Youlo
Agbovillen roomalaiskatolinen arkkihiippakunta on katolinen hiippakunta Norsunluurannikolla. Sen keskuspaikka on Agboville. Se perustettiin 14. lokakuuta 2006 erottamalla se Yopougonin hiippakunnasta.
Vuonna 2015 hiippakuntaan kuului 39 seurakuntaa, joihin kuului yhteensä 584 642 jäsentä. Nämä muodostivat 58,5% hiippakunnan alueen väkiluvusta.
Western Hemisphere Institute for Security Cooperation

Western Hemisphere Institute for Security Cooperation (WHISC tai WHINSEC), aikaisemmalta nimeltään School of the Americas (SOA), on Yhdysvaltain armeijan vuonna 1946 perustama koulutuskeskus. Vuoteen 2001 mennessä se oli kouluttanut yli 60 000 latinalaisamerikkalaista sotilasta tai poliisia. Laitos sijaitsee Fort Benningissä, Georgiassa.
Laitoksen mottona oli Libertad, Paz y Fraternidad (Vapaus, Rauha ja Veljeys) ja laitos toimi latinalaisamerikkalaisten antikommunististen hallintojen ja sissien tukijana ja kouluttajana. Useissa tapauksissa tukea voidaan pitää vähintäänkin kyseenalaisena, sillä kyseiset sissit ja hallinnot olivat tunnettuja ihmisoikeusrikkomuksistaan Latinalaisessa Amerikassa.
Ihmisoikeusrikkomukset

Monia sissiryhmiä opastettiin kidutuksen käyttöön ja "pehmeisiin kohteisiin" kohdistuvan terrorin käyttöä "anti-kommunistisessa taistelussa". Ajatuksena oli että havaitessaan että vasemmistolainen hallitus ei kykene suojelemaan omia kansalaisiaan, kansa äänestäisi hallituksen pois demokraattisissa vaaleissa. Näkyvin esimerkki tästä ovat Nicaraguan Contra-sissit jotka terrorisoivat väestöä ja katolisia pappeja koko 1980-luvun kunnes 1990-luvun alussa Ortegan johtamat sandinistit menettivät valtansa vaaleissa.
Myös huomiota herättäneeseen San Salvadorin arkkipiispan Oscar Romeron murhaan otti osaa SOA:ssa koulutuksen saaneita sissejä. SOA:n roolia San Salvadorissa selvitti myös YK:n totuuskomissio.
SOA:ta vastaan on ihmisoikeusaktivistien toimesta järjestetty mielenosoituksia myös Yhdysvalloissa.
Aktiivisinta SOA:n toiminta oli Kylmän sodan aikaan.
Tunnetuimpia SOA:in oppilaita

Manuel Noriega Panaman sotilasdiktaattori.
Roberto Eduardo Viola Argentiinan sotilasdiktaattori
Leopoldo Galtieri Argentiinan sotilasdiktaattori
Otto Pérez Molina guatemalalainen kenraali evp
Policarpo Paz García Hondurasin sotilasdiktaattori
Omar Torrijos Panaman sotilasdiktaattori
Juan Velasco Alvarado Perun sotilasdiktaattori
Ollanta Humala Perun entinen presidentti
| Valtio | Oppilaat |
| --- | --- |
 Argentiina: Leopoldo Galtieri, Roberto Eduardo Viola
 Bolivia: Hugo Banzer, Manfred Reyes Villa
 Chile: Miguel Krasnov

 Guatemala: Otto Pérez Molina
 Honduras: Juan Alberto Melgar,Policarpo Paz García
 Panama: Omar Torrijos, Manuel Noriega
 Peru: Juan Velasco Alvarado, Vladimiro Montesinos, Ollanta Humala
Lähde:
SOA:n tukemia ihmisoikeusrikkojia

Eversti Byron Lima Estrada, tuomittiin piispa Juan Gerardin murhasta vuonna 1998
Roberto D'Aubuisson San Salvadorin kuolemanpartioiden johtaja (murhasivat mm. Oscar Romeron ja kuusi jesuiittapappia vuonna 1989)
Argentiinan diktaattorit Roberto Viola ja Leopoldo Galtieri saivat tukea SOA:lta, samoin Chilen Augusto Pinochet (SOA:ssa koulutetut johtivat salaista poliisia ja kolmea Pinochetin keskitysleiriä)
Panaman Manuel Noriega ja Omar Torrijos, Perun Juan Velasco Alvarado ja Ecuadorin Guillermo Rodriguez
SOA tuki myös Grupo Colina teloitusryhmää Fujimorin hallitsemassa Perussa.
1980-luvulla Hondurasissa toimineen kuolemanpartio Battalion 3-16:n viidestä johtajasta neljä oli koulutettu SOA:ssa.
Aiheesta muualla

Virallinen sivusto (Arkistoitu – Internet Archive)
Artikkeli SOA:sta
Artikkeli SOA:sta (Arkistoitu – Internet Archive)
Brittilehti The Guardianin kritiikkiä SOA:sta
Agbagli Kossi

Agbagli Kossi (1935–1991) oli togolainen kuvanveistäjä, jonka tuotanto edusti länsiafrikkalaista Vodunin taideperinnettä. Hän syntyi Bè:ssä, Lomén kaupunginosassa ja hänestä tuli merkittävä henkilö Togon vodou-piireissä.
Hänet tunnettiin erityisesti pienistä puisista vodun-hahmoistaan, jotka oli maalattu useimmiten vaaleanpunaisella ja toisinaan valkoisella lakalla. Hän teki monenlaisia pienveistoksia kaksosista, ja lapsista heidän äitinsä kanssa, nimeltään venavi.
Kossin teoksia oli esillä kuuluisassa Magiciens de la terre -näyttelyssä Georges Pompidou keskuksessa Pariisissa vuonna 1989, ja vuonna 1991 hänen teoksiaan esiteltiin näyttelyssä Centro Atlántico de Arte Modernossa, Las Palmasiissa Gran Canariassa, Espanjassa. Vuonna 2008 hänen teoksiaan oli esillä näyttelyssä Mami Wata: Taide veden hengessä Afrikassa ja sen diasporissa, joka oli esillä Los Angelesin UCLA:n Fowler-museossa. Vuonna 2013-2014 hänen teoksiaan oli näyttelyssä Raw Vision: 25 vuotta Art Brutia, Halle Saint Pierre, Pariisi. Hänen teoksiaan on esillä The Contemporart African Art, CAACin taidekokoelmassa.
Käännös suomeksi
Xiaomi Redmi 8A

| Xiaomi Redmi 8A |
| --- | --- |

Valmistaja:  Xiaomi
Edeltäjä:  Xiaomi Redmi 7A
Paino:  188 g
Näyttö:  6,22 tuumaa
Näytön kuvatarkkuus:  720 × 1 520 pikseliä
Värien lukumäärä:  16 miljoonaa
Suoritin:  Qualcomm Snapdragon 439
Grafiikkapiiri:  Adreno 505
Keskusmuisti:  2/3/4 GB
Flash-muisti:  32/64 GB
Takakamera:  12 MP
Etukamera:  8 MP
Akku:  5 000 mAh, Li-Po
Muistikorttipaikka:  microSDXC
Infobox OKNimi-testi OK: 
Xiaomi Redmi 8A on Xiaomin syyskuussa 2019 julkaisema matkapuhelin.
Tekniset tiedot

Puhelimessa on 12 megapikselin takakamera f/1.8-valotusaukolla. Puhelimessa on flash- ja keskusmuistia seuraavasti: on versio, jossa on 32 gigatavua flash-muistia ja 2 gigatavua RAM-muistia. Toisessa versiossa tallennustilaa on yhtä paljon mutta RAM:ia on 3 GB. Viimeisessä versiossa keskusmuistia on 64 GB ja RAM-muistia 4 GB. Akku on suuri 5 000 milliampeeritunnin Li-Po-akku. Näyttö on 6,22 tuuman, joka käyttää Gorilla Glass 5:ttä. IPS-näytön tarkkuus on 720 × 1 520 pikseliä. Puhelimessa on FM-radio.